
DJEČJI VRTIĆ „RADOST“ 										NOVSKA									                   KLASA: 400-04/25-01/04									                              UR.BROJ: 2176-68-04/04-25-1								                                     Novska, 26.03.2025.

                OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG  PLANA  ZA 2024. GODINU


1.     OPĆI DIO

U odnosu na Financijski plan Dječjeg vrtića Radost Novska za 2024. godinu ostvareno je   96,45% ukupno planiranih prihoda te 92,11% ukupno planiranih rashoda. Iz prethodne 2023. godine u 2024. godinu prenesen je višak prihoda raspoloživ u sljedećem razdoblju u iznosu od 35.660,00 € koji je temeljem Odluke o raspodjeli rezultata raspoređen u Financijski plan Dječjeg vrtića Radost za 2024. za opremanje vrtića, projektnu dokumentaciju te rekonstrukciju strujnog ormarića.
Prihodi iz nadležnog proračuna (Grad Novska) ostvareni su i izvršeni u iznosu od 1.393.533,47 eura, što je za 30,86% više nego za isto razdoblje 2023. godine.
Vlastiti prihodi ostvareni su, u  iznosu od 245.345,21 €, što je za 15,26% više od prethodne godine i odnose se na prihode od participacije roditelja, prihode od engl. jezika, prihode po posebnim propisima, prihode od zateznih kamata, prihoda od isporuke el. energije te prihod od donacije. Donacije su dobivene od poduzeća i obrta s područja Novske.
Prihodi od roditelja su ostvareni u manjem iznosu od planiranog, budući su isti bili planirani oprezno, radi nepredvidivosti broja djece te izostanaka tijekom godine (bolesti), koji su nepredvidivi. Prihodi od engleskog jezika također su ostvareni u većem iznosu od planiranog zbog većeg broja djece koja su pohađala navedeni program tijekom godine.
[bookmark: _Hlk131664759]Prihodi od Ministarstva znanosti i obrazovanja ostvareni su u manjem iznosu od planiranog iz razloga što je pristiglo manje sredstava, nego je planirano fin. planom, a sredstva su dodijeljena na temelju odluke Ministarstva prema ciklusima isplate, čiji je iznos bio manji u odnosu na prethodnu godinu.



 Rashodi su ostvareni u iznosu od 1.625.089,51 odnosno 92,11 % od plana za 2024. godinu.


Na 3111 – za plaće zaposlenih utrošeno je 999.202,46 € (od toga 13.299,67 eura je financirano iz izvora pomoći – funkcionalno spajanje), a odnosi se na povećanje plaće odgojiteljima tijekom 2024. godine, postignuto promjenama u kolektivnom ugovoru, povećanje staža, te većem broju zaposlenih zbog preuzimanja Područnog objekta Jasenovac.


3211 – službena putovanja utrošen je veći iznos sredstava  iz razloga što je bilo više odlazaka na stručna usavršavanja koji su bili onemogućeni prethodnih godina zbog pandemije. 

2. POSEBNI DIO
Program 1018 Predškolski odgoj podijeljen je na jednu aktivnost A100001 Odgoj i obrazovanje djece jasličke i predškolske dobi te jedan tekući projekt T100002- Opremanje vrtića. Sukladno planu nabave, pozicije u financijskom plane praćene su po projektima.
1018 A100001 ODGOJ I OBRAZOVANJE DJECE JASLIČKE I PREDŠKOLSKE DOBI:
[bookmark: _Hlk81559415]Izvor financiranja- Opći prihodi i primici
Navedena aktivnost ostvarena je za izvještajno razdoblje u iznosu od 1.393.533,47 € odnosno 98,61 %, od plana a odnosi se na:
Plaće za redovan rad djelatnika Dječjeg vrtića  „Radost“ Novska,  u izvještajnom razdoblju utrošeno je 985.902,79 €.  Sredstva su utrošena tijekom 2024. godine za ukupno 80 djelatnika, a od toga 63 stalno zaposlenih djelatnika (ravnateljica, pedagog, logoped, zdravstvena voditeljica, tajnica, voditeljica računovodstva, administrativno-računovodstveni djelatnik, odgojitelji,  glavna kuharica, pomoćne kuharice, spremačice, pralja/švelja,  domar-ekonom i ekonom), te 17 djelatnika na zamjeni (odgojitelji, treći odgojitelj u skupini-za pomoć djeci s teškoćama u razvoju,  pomoćne kuharice, spremačica, tajnica, administrativno- rač. djelatnik, domar, voditeljica računovodstva).

Zaposlenici ustanove kroz svoj rad osiguravaju  redovno  funkcioniranje ustanove kroz sve planirane redovne i dodatne odgojno obrazovne programe i to:
- Redovni 10-satni program vrtića  koji se provodio za ukupno 386 djece raspoređenih u 20 odgojnih skupina i to u matičnom vrtiću „Radost“ 3 jasličke skupina (od 1-3 god., 54 djece), 7 vrtićkih skupina (od 3-polaska u školu, 109 djece) , PO Pastoralni centar 3 vrtićke skupine (60 djece), zatim  PO „Stribor“ 3 jasličke skupine (41 djece) i 2 vrtićke skupine (45 djece), te PO „Tintilinić“ – 1 vrtićka skupina (20 djece), PO „Jasenovac“ 1 jaslička skupina (od 1-3god., 14 djece) i 1 vrtićka skupina (od 3 – polaska u školu, 25 djece)

- Program predškole ili program „Mala škola“ koji se  provodio za  djece raspoređenih skupine (djeca od  6-7 god.). Za jednu skupine s ukupno 25 djece program se provodio u matičnom vrtiću u Novskoj, za drugu skupinu s ukupno 10 djece program se provodio u dječjoj igraonici u Društvenom domu Rajić. 

- Program  ranog učenja engleskog jezika se provodio za 55 djece  (djeca od 6 - 7 godina), u  1. stupnju učenja, a program su provodile odgojiteljice Marija Johović i Tina Perše, u matičnom vrtiću i PO „Stribor“.

Za ostale rashode za zaposlene - na 312,  u izvještajnom razdoblju utrošeno je 88.421,14 €, odnosno 93,07 % od plana i to za otpremninu za odlazak u mirovinu, novčana pomoć za slučaj smrti za člana uže obitelji,  naknade bolovanja dužeg od 90 dana,  regres zaposlenicima za godišnji odmor, božićnice, dar djeci povodom blagdana sv. Nikole te jubilarne nagrade zaposlenicima za navršene godine staža.
Za doprinose na plaću u navedenom periodu utrošeno je 154.635,13 € odnosno 97,77% od plana.


U navedenom izvještajnom razdoblju za naknade troškova zaposlenima – na 321, utrošen je iznos od 97.771,52 € (97,77%). 




Izvor financiranja - Vlastiti prihodi
Za navedeno izvještajno razdoblje ova aktivnost iz izvora vlastitih prihoda ostvarena je 64,96 % od plana  odnosno  197.690,61 €.
Navedeni trošak se odnosi na slijedeće:
     Za seminare  zaposlenika …………………..…….…1.388,03 €			
     Službena putovanja ………………………………….2.016,06 €

Na pozicijama kako slijedi su utrošena sredstva za potrebe redovnog poslovanja:
Rashodi za energiju ostvareni su 33.747,70  €
- el. energija (za sva tri objekta)- 9.911,14 eura
- plin (za sva tri objekta) –21.267,05 eura
- gorivo-  2.569,51 eura
· Namirnice, kao najveći rashod u financijskom planu u iznosu od 37.424,95 €
· Nabava uredskog materijala i materijala potrebnog za rad u grupi – 28.999,23 €
· Službena radna zaštitna odjeća i obuća nabavljena je u iznosu od 3.206,28 € - nabava klompi zaposlenicima i zaštitna odjeća
								
· Sitni inventar nabavljen je u ukupnom iznosu od 2.482,77 eura (iz vlastitih prihoda) 
Iz izvora pomoći za nabavu didaktike za djecu s teškoćama i djecu u programu predškole utrošeno je 3.529,85 eura.


	Provedbom programa 1018 Predškolski odgoj ostvareni su ciljevi povećanja stručnosti zaposlenika i poboljšanja materijalnih uvjeta rada, poticanje cjelovitog razvoja djece te njihovih potencijala. Osigurano je svakom djetetu sudjelovanje u programu predškole godinu dana prije polaska u osnovnu školu, te se stvaralo inkluzivno okruženje za integriranje djece s teškoćama u razvoju u redovan program.





Ostvaren je cilj i smisleno oblikovanje prostora vrtića s ciljem obogaćivanja života djeteta u    vrtiću te organizacija odgojno – obrazovnog procesa koje je u skladu s dječjim potrebama.
Ostvaren je i cilj povećanja smještajnog kapaciteta otvaranjem novih grupa u 2024. godini, kako bi djeci osigurali siguran boravak u vrtiću.

Izvor financiranja- Pomoći

Iz navedenog izvora je ostvareno je 74,93% odnosno 33.865,43 € što je 74,93% od predviđenog planom za 2024. godinu. 
Iz navedenog izvora utrošena su sredstva dodijeljena iz nadležnih Ministarstava  (koliko je odobreno prema odlukama i projektima) te prihodi od funkcionalnog spajanja sa Općinom Jasenovac, za plaće za redovan rad, za stručna usavršavanja zaposlenih, neophodno za razvitak i poboljšanje u radu, te za nabavu didaktičkih pomagala u radu s djecom s teškoćama i djece u predškolskom programu.

T100002 TEKUĆI PROJEKT- OPREMANJE VRTIĆA

Navedeni projekt ostvaren je 42,36% - tnom iznosu u odnosu kako je planirano u fin. planu  i to u iznosu od 19.038,51 €. 
Nabavljena je oprema za kuhinju u iznosu od 2.247,50 €. Također, nabavljena je i oprema za održavanje zgrade vrtića (usisivač) u iznosu od 491,25 €, ugrađen je videonadzor u objektu Stribor u iznosu od 3.479,08 €, pješčanik za Pastoralni centar 2.007,50 €, puhalnik za održavanje dvorišta 407,70 €. Rekonstruiran je i strujni ormarić u iznosu od 10.405,48 eura.
Iz svega navedenog može se zaključiti da je ostvaren stalni cilj  zamjene i nabava opreme koja je dotrajala te tehnički neispravna i za koju je veći troška održavanja, ulaganjem u opremanje objekata, kako matičnog Radost tako i područnih objekata. 

Povećanjem opsega poslovanja, otvaranjem novih odgojnih skupina svake godine, te ubrzanja procesa rada u svrhu što boljeg i kvalitetnijeg obavljanja poslova potrebno je nabaviti adekvatnu opremu. Važno je zadovoljenje potreba prije svega djece, čije su potrebe iz godine u godinu sve veće, a onda i zaposlenika koji rade u Dječjem vrtiću.

						       Izradila: Voditeljica računovodstva	
            _______________________			  /Lorena Radmanić, mag.oec./     
              U potpisu: Ravnateljica      			______________________			         /Renata Jurić/                                              

